**ชื่อโครงการ** โครงการส่งเสริมทักษะ ๓ ภาษา (ไทย อังกฤษ Coding) เตรียมความพร้อมผู้เรียนระดับปฐมวัยสู่ทักษะอนาคต

**หน่วยงานที่รับผิดชอบ** .................................................................

**ปีงบประมาณ**  พ.ศ. ๒๕๖๖

**๑. หลักการและเหตุผล**

การจัดการศึกษาปฐมวัยตามปรัชญาการศึกษาปฐมวัยและวิสัยทัศน์ของหลักสูตรการศึกษาปฐมวัย พุทธศักราช ๒๕๖๐ บนพื้นฐานของความรู้ความเข้าใจ ในแนวคิดและหลักการจัดการศึกษาปฐมวัย มีส่วนสำคัญยิ่งในการพัฒนาเด็ก ทั้งด้านร่างกาย อารมณ์ จิตใจ สังคม และสติปัญญาอย่างเป็นองค์รวม และสมดุล ครบทุกด้าน ผ่านการเล่น นอกจากนี้ยังต้องสอดคล้องกับการทำงานของสมอง การเสริมสร้างทักษะการคิดที่เป็นประโยชน์ต่อการดำเนินชีวิตในอนาคต รวมทั้งการให้การศึกษาที่มีคุณภาพด้วยการจัดสภาพแวดล้อมที่เหมาะสมและเอื้อต่อการเรียนรู้ เพื่อช่วย ให้เด็กมีพัฒนาการครบทั้ง ๔ ด้านคือ ด้านร่างกาย อารมณ์ สังคม และสติปัญญา และเกิดการเรียนรู้ตามจุดหมายของหลักสูตร ด้วยวิธีการประเมิน ตามสภาพจริงที่สะท้อนถึงพัฒนาการและการเรียนรู้ที่แท้จริงของเด็ก ครูผู้สอนควรจัดกิจกรรมให้เด็กได้มีโอกาสเรียนรู้แบบลงมือปฏิบัติ หรือมีปฏิสัมพันธ์กับวัตถุ คน แนวคิด โดยบูรณาการให้สอดคล้องกับการดำเนินชีวิตประจำวันอย่างเป็นธรรมชาติการเรียนรู้ของเด็กปฐมวัยในรูปแบบของกิจกรรมการบูรณาการผ่านการเล่น เพื่อให้เด็กได้ลงมือปฏิบัติและใช้ประสาทสัมผัสในการรับรู้ข้อมูล อันจะส่งผลต่อการพัฒนาการเรียนรู้ พัฒนาความคิดสร้างสรรค์ ความฉลาดทางอารมณ์ การคิดวิเคราะห์ ความสามารถในการแก้ปัญหา ตลอดจนสร้างเสริมคุณลักษณะที่พึงประสงค์ให้แก่เด็กปฐมวัย

เพื่อพัฒนาทักษะภาษาไทย ภาษาอังกฤษ และทักษะการคิดผ่านการเรียนรู้ Coding การฝึกการเขียนชุดคำสั่งตามแบบของโปรแกรมคอมพิวเตอร์เพื่อให้โปรแกรมทำตามคำสั่งตามที่เราต้องการ นับได้ว่าเป็นภาษาที่สามที่กำลังเป็นสิ่งจำเป็นของโลกในศตวรรษนี้ที่เด็กพึงเรียนรู้เพื่อนำไปสู่ความสามารถในการเข้าสู่ตลาดความต้องการของทุกสายอาชีพในอนาคต จึงจำเป็นที่จะต้องได้รับการปูพื้นฐานเบื้องต้นโดยเฉพาะในระดับปฐมวัย วัยของการวางรากฐานความคิดที่ให้เด็กเชื่อในพลังความคิดของตนในการคิดและใช้การคิดกับสิ่งต่าง ๆ รอบตัวด้วยตนเอง มีผลต่อการมีความสามารถในการรู้จักเลือก รู้จักใช้เทคโนโลยีทั้งแบบง่ายไปสู่ขั้นที่ซับซ้อนได้อย่างมีประสิทธิภาพสูงสุด Unplugged Coding เป็นการเรียนโดยไม่ต้องใช้คอมพิวเตอร์ เรียนรู้ผ่านกิจกรรมเกมการเล่น ซึ่งเหมาะแก่การจัดประสบการณ์สำหรับเด็กปฐมวัย ...............................................................................ได้ตระหนักถึงความสำคัญของการส่งเสริมทักษะ 3 ภาษา (ไทย อังกฤษ Coding) เตรียมความพร้อมผู้เรียนระดับปฐมวัยสู่ทักษะอนาคต เพื่อให้ผู้เรียนได้พัฒนาตนเองได้อย่างมีศักยภาพและความสามารถ แนวทางในการเสริมสร้างทักษะการคิดเชิงคำนวณ สำหรับเด็กปฐมวัย โดยจัดทำในรูปแบบของชุดสื่อกิจกรรมการเรียนรู้ ส่งเสริมการเรียนรู้ของผู้เรียนให้เกิดการเปลี่ยนแปลงพฤติกรรมการเรียนรู้ เพื่อให้ผู้เรียนมีความพร้อมที่จะเรียนรู้สิ่งต่าง ๆ โดยใช้สื่อนวัตกรรมและสื่อเพื่อเป็นเครื่องมือพัฒนาสมองสำหรับเด็กปฐมวัย เพื่อให้เด็กได้ฝึกการใช้สมองอย่างเป็นองค์รวม และการฝึกทักษะการคิดที่ได้ผลดีตามหลักการหรือทฤษฎีเกี่ยวกับการพัฒนาสมองของเด็กเล็กต่าง ๆ ที่สำคัญเด็กต้องได้เรียนรู้ผ่านการลงมือทำ ในบรรยากาศที่เหมาะสมกับการเรียนรู้ ระหว่างการเล่นที่เด็กได้คิดแก้ปัญหา ตัดสินใจ จะช่วยพัฒนาทักษะการคิด การเลือกสื่อเพื่อการเรียนรู้ผ่านการเล่นสำหรับเด็กปฐมวัยจึงจำเป็นต้องมีความหลากหลายและเป็นกระบวนการ เพื่อประเมินสิ่งที่เด็กได้รับเพื่อพัฒนาทักษะให้ตรงประเด็นต่อไป

**๒. วัตถุประสงค์ของโครงการ**

๒.๑. เพื่อเตรียมความพร้อมการเรียนรู้ ปูพื้นฐานสำคัญสู่ทักษะอนาคตให้กับผู้เรียนระดับปฐมวัย

๒.๒. เพื่อส่งเสริมครูปฐมวัยให้มีสื่อ พร้อมแนวทางจัดการประสบการณ์เพื่อพัฒนาทักษะภาษาไทย ภาษาอังกฤษ และทักษะการคิดผ่านการเรียนรู้ Coding บูรณาการ ๔ สาระฯ ใน ๖ กิจกรรมหลักของเด็กปฐมวัย

๒.๓. ส่งเสริมให้เกิดโรงเรียนต้นแบบด้านการจัดประสบการณ์ตามแนวคิด เล่นเพื่อเรียนรู้ พัฒนาทักษะ ๓ ภาษา (ไทย อังกฤษ Coding) ซึ่งเป็นรากฐานสำคัญของทักษะแห่งศตวรรษที่ ๒๑

**๓. เป้าหมายของโครงการ**

๓.๑ ด้านปริมาณ

๓.๑.๑ จัดหาสื่อการเรียนรู้ จำนวนโรงเรียน …….. โรง ของ......................................

๓.๒ ด้านคุณภาพ

๓.๒.๑ ผู้เรียนได้รับการพัฒนาศักยภาพของตนเองอย่างเต็มที่

๓.๒.๒ ครูผู้สอนมีสื่อประกอบการจัดการเรียนการสอน

**๔. ลักษณะโครงการ**

๔.๑ เป็นโครงการที่เน้นประสิทธิภาพในการพัฒนาผู้เรียนเป็นสำคัญ

๔.๒ เป็นโครงการที่สอดคล้องกับนโยบายการจัดการศึกษา

**๕. แนวทางการดำเนินงาน**

๕.๑ เสนอขออนุมัติโครงการ

๕.๒ ขอจัดสรรงบประมาณในการจัดซื้อสื่อการเรียนการสอน

๕.๓ พิจารณาคัดเลือกสื่อการเรียนการสอนตามรายการที่คณะกรรมการพิจารณาให้ความเห็นชอบแล้ว

๕.๔ ดำเนินการซื้อสื่อตามโครงการและจัดสรรให้โรงเรียนในสังกัด

๕.๕ประเมินผลและสรุปรายงานผลโครงการ

**๖. ผู้รับผิดชอบโครงการ**

.................................................................

**๗. ค่าใช้จ่ายของโครงการ**

เบิกจ่ายจากงบประมาณรายจ่ายของ............................................ ประจำปีงบประมาณ ........... จำนวน............................ บาท (................................................บาทถ้วน) สำหรับเป็นค่าใช้จ่ายในการจัดหาสื่อเพื่อใช้ในการจัดการเรียนการสอนให้กับโรงเรียนในเขต............................... จำนวน .......โรง

**๘. ระยะเวลาดำเนินการ**

ปี ๒๕๖๖

**๙. ผลที่คาดว่าจะได้รับ**

๙.๑. ผู้เรียนระดับปฐมวัยมีทักษะทางภาษาไทย อังกฤษ และทักษะการคิดอย่างเป็นกระบวนการเพื่อเตรียมความพร้อมการเรียนรู้ ปูพื้นฐานสำคัญสู่ทักษะอนาคต

๙.๒. ครูผู้สอนระดับปฐมวัยมีสื่อพร้อมแนวทางการจัดประสบการณ์เพื่อพัฒนาทักษะภาษาไทย ภาษาอังกฤษ และทักษะการคิดผ่านการเรียนรู้ Coding ได้อย่างเหมาะสม

๙.๓. โรงเรียนเป็นต้นแบบด้านการจัดประสบการณ์พัฒนาทักษะ ๓ ภาษา (ไทย อังกฤษ Coding) สู่ทักษะแห่งศตวรรษที่ ๒๑

**๑๐. การติดตามและประเมินผล**

๑๐.๑ จากการประเมินพัฒนาการของเด็ก

๑๐.๒ จากแบบประเมินผลโครงการ

(ลงชื่อ) ..................................................................  
ผู้เสนอโครงการ  
(............................................................................)  
ตำแหน่ง ..............................................................

(ลงชื่อ) ..................................................................  
ผู้อนุมัติโครงการ  
(............................................................................)  
ตำแหน่ง ..............................................................